A Kaveret (héberül כוורת, jelentése „méhkaptár”) Izrael egyik legismertebb rockegyüttese. Hazájukon kívül Poogy néven futottak. Összesen három lemezük jelent meg. "Natati la chajai" (נתתי לה חיי, magyarul: "Neki adtam az életem") című számukkal 1974-ben részt vettek az Eurovíziós Dalfesztiválon, amelyen hetedik helyezést értek el. A zenekar 1976-ban feloszlott, majd két tagja, Danny Sanderson és Gidi Gov megalapították a Gazozt. Az együttes tagjai néha összeállnak egy turnéra. A 2000-es koncert során a bevételt jótékonysági célokra fordították.